Elõzetesbe került Tarsoly Csaba
Két napos, maratoni tárgyalás után elõzetes letartóztatásba helyezték Tarsoly Csabát és két társát. A Quaestor-vezér ügyvédje nem nyilatkozott.
A 72 órás határidõ lejárta elõtt nem sokkal elrendelte a bíróság Tarsoly Csaba és társai elõzetes letartóztatását. A Quaestor-vezér mellett meg nem erõsített információk szerint felesége és a cég egyik befektetési tanácsadójának sorsáról döntöttek.

Papp Gábor, a vezérigazgató ügyvédje nem nyilatkozott a sajtónak.

Szombaton kezdõdött

A tárgyalás szombat délelõtt kezdõdött, de vasárnapra halasztották, mert a védelem új bizonyítékokat kért. Végül a délelõtt 9 órás kezdés után kilenc órával, este hat óra körül döntött a bíróság.

Kitiltották a sajtót az épületbõl

A sajtómunkatársak elvileg bemehetnének a bíróságra, de az épület õrzését végzõ, debreceni székhelyû vagyonvédelmi cég munkatársa szerint „a fõnök” ezt megtiltotta, mert tegnap "rosszalkodtak" az újságírók a folyosón. 

„Pusztuljatok az anyátokba innen!” - kiabálta egy arcát eltakaró férfi, akit a hátsó bejáraton át hoztak ki az épületbõl. 

Papp Gábor, Tarsoly ügyvédje délután egy órára elhagyta az épületet, de nem akart nyilatkozni.

 

Tarsoly Csabát csütörtök éjszaka vitték el a rendõrök, ezért a törvény szerint elõzetes letartóztatásáról ma éjszakáig mindenképpen dönteni kell. Hivatalosan nem erõsítették meg, de a másik két letartóztatott valószínûleg Tarsoly felesége és a cég egyik befektetési tanácsadója.

Hol tart most a Quaestor-ügy?

Sem a rendõrség, sem az ügyészség nem késlekedett az eljárással a Quaestor-ügyben - közölte a Legfõbb Ügyészség. Az ügy károsultjai pénteken fordultak nyílt levélben Polt Péterhez, egyebek mellett azt kérdezték tõle: a jogszabályok adtak-e lehetõséget az ügyészségnek, hogy a Quaestor-vagyon zár alá vételérõl már korábban, akár a rendõrségi nyomozástól függetlenül intézkedjen.
3